FINNOMENA Market Alert: หุ้นจีนแผ่นดินใหญ่เด้งแรง หลังมีสัญญาณว่าเริ่มควบคุมการระบาดได้ - FINNOMENA
หุ้นจีนแผ่นดินใหญ่ บวกแรง นำโดย ดัชนี SZSE Component ปรับตัวขึ้นกว่า 4% ,ดัชนี Shanghai Composite ขึ้นมา 2.4% และ CSI 300 บวกกว่า 2.94%
27 เม.ย. 2565

หุ้นจีนแผ่นดินใหญ่ บวกแรง นำโดย ดัชนี SZSE Component ปรับตัวขึ้นกว่า 4% ,ดัชนี Shanghai Composite ขึ้นมา 2.4% และ CSI 300 บวกกว่า 2.94% หลังทางการจีนส่งสัญญาณอาจลดระดับการ Lock Down ที่เซียงไฮ้ลง และจะอนุญาตให้มีการเดินทางแบบจำกัดจำนวนในพื้นที่ที่ไม่มีการระบาดในไม่ช้า เนื่องจากตัวเลขผู้ติดเชื้อที่ลงมาต่ำสุดในรอบ 3 สัปดาห์ ในขณะที่ตัวเลขผู้ติดเชื้อในปักกิ่งเริ่มทรงตัว สะท้อนสัญญาณที่จะควบคุมการระบาดของ COVID-19 ได้ในสองหัวเมืองสำคัญของจีน
FINNOMENA Investment Team มองว่าในระยะสั้น ยังคงต้องติดตามมาตรการการป้องกันการแพร่ระบาดของ COVID -19 จากทางรัฐบาลจีนที่ยึดมั่นใน Zero – Covid Policy อย่างใกล้ชิด รวมไปถึงการดำเนินมาตรการผ่อนคลายดังกล่าวว่าเกิดขึ้นตามสัญญาณหรือไม่ และจำนวนผู้ติดเชื้อว่ามีแนวโน้มที่จะถูกควบคุมได้ ซึ่งจะหนุนให้การผ่อนคลายมาตรการเป็นไปอย่างต่อเนื่อง ควบคู่กับการรอมาตรการการกระตุ้นเศรษฐกิจที่ชัดเจนจากรัฐบาลจีน
FINNOMENA Investment Team จึงแนะนำชะลอการลงทุน และสามารถทยอยสะสมกองทุนหุ้นจีนเมื่อเริ่มเห็นนโยบายการกระตุ้นเศรษฐกิจและการดำเนินมาตรการผ่อนคลายอย่างชัดเจนยิ่งขึ้นจากทางการจีน
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นจีน
แชร์บทความ: